Diari Oficial de la Generalitat Valenciana


Sumari del DOGV 6555, del 30-06-2011 (2011/7520)

RESOLUCIÓ de 22 de juny de 2011, de la Direcció General de Personal de la Conselleria d'Educació, Formació i Ocupació, per la qual es modifica la plantilla de l'institut d'Educació Secundària Dr. Faustí Barberà, d'Alaquàs, del cos de mestres al cos de professors d'Ensenyança Secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6555

Data del DOGV
:   30-06-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/7520


Data del document
:   22-06-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ de 22 de juny de 2011, de la Direcció General de Personal de la Conselleria d'Educació, Formació i Ocupació, per la qual es modifica la plantilla de l'institut d'Educació Secundària Dr. Faustí Barberà, d'Alaquàs, del cos de mestres al cos de professors d'Ensenyança Secundària. [2011/7520]  
  
ANEXO / ANNEX  
  
La Llei Orgànica 2/2006, de 3 de maig, d'Educació, establix en la disposició transitòria primera que els funcionaris del cos de mestres adscrits amb caràcter definitiu a llocs dels dos primers cursos de l'Educació Secundària Obligatòria, en el cas que accedisquen al cos de professors d'Ensenyança Secundària, d'acord amb el que preveu la disposició addicional dotze d'esta llei, podran romandre en la seua mateixa destinació en els termes que s'establisquen.  
Respecte d'això, l'Orde de 5 de desembre de 2000, de la Conselleria de Cultura i Educació (DOCV 02.01.2001), determina el procediment pel qual els funcionaris de carrera del cos de mestres que presten servicis amb destinació definitiva en el primer cicle d'Educació Secundària Obligatòria i accedixen al cos de professors d'Ensenyança Secundària, poden optar a romandre en la mateixa destinació.  
Per Orde de 6 de maig de 2009, de la Conselleria d'Educació, es van convocar procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional (DOCV 15.05.2009).  
Una vegada aprovat l'expedient del procés selectiu per Resolució de 16 de setembre de 2010 (DOCV 01.10.2010), els funcionaris de carrera del cos de mestres que van superar el procediment d'accés i complixen amb els criteris abans descrits, han sol·licitat la transformació del seu lloc de treball en un altre del cos de professors d'Ensenyança Secundària.  
En virtut de tot això, resolc:  
  
Primer  
Modificar el lloc en l'Institut d'Educació Secundària que ocupa el funcionari de carrera del cos de mestres que ha accedit al cos de professors d'Ensenyança Secundària que figura en l'annex d'esta resolució, de manera que es transforme automàticament en lloc del cos de professors d'Ensenyança Secundària de la mateixa especialitat per a la qual ha superat el procediment d'accés.  
  
Segon  
La transformació mencionada en l'apartat anterior tindrà efectes de l'1 de setembre de 2010.  
  
Contra esta resolució que posa fi a la via administrativa es podrà interposar un recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de ser publicada, o bé un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de ser publicada. Tot això de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 22 de juny de 2011.- El director general de Personal: David Barelles Adsuara.